==== Indledende bevægelser ====
Den [[25. marts]] rykkede den beredne Anzac-division ud af deres [[bivuak]]ker i to kolonner. Den første kolonne med newzealandske beredne riffelbrigade og 22. beredne Yeomanry brigade marcherede op ad stranden fra [[Bir Abu Shunnar]] kl. 2.30 for at etablere en linje lige syd for [[Wadi Ghuzzeh]]. Denne fremrykning skulle dække rekognoscering af Wadi Ghuzzeh, som skulle finde de bedste steder at krydse denne dybe, tørre og formidable forhindring for både infanteri og beredne tropper, når de rykkede mod Gaza.<ref>Powles 1922 pp. 84–5</ref><ref name="Pugsley 2004 p. 138">Pugsley 2004 p. 138</ref> Den anden kolonne bestod af den beredne [[Anzac-division]]s divisionshovedkvarter, signal eskadron, [[feltartilleri]] og 2. lette beredne brigade, som var divisionens [[reserve]]. Den ankom en km sydvest for [[Deir el Belah]]. Her fik 2. lette beredne brigade og artilleriet ordre til at vande hestene og gå i bivuak ved Deir el Belah. Kl. 10 var [[Harry Chauvel|Chauvels]] beredne Anzac-divisions hovedkvarter og [[Phillip Chetwode|Chetwodes]] Ørkenkolonnes hovedkvarter blevet etableret på Hill 310.<ref>Anzac Mounted Division War Diary March 1917 AWM4-1-60-13 Appendix 54 p. 1 10:00</ref>
Historie